Plej bona ludisto

[dekstra|eta|Frank Nighbor kun la originala Hart Memorial Trophy en 1924. La [trofeo estas ĉiujare aljuĝata al la "ludisto juĝita plej valora por sia teamo" en la Nacia Hokeo-Ligo (NHL). ]]
En teamaj sportoj, la premio/distingo por **Plej** **bona ludisto** (**PBL**, internacie konata kiel , kaj akronime **MVP**), estas honoro ĝenerale donita al individuo (aŭ individuoj, en kazo de egaleco ) kies individua agado estas la plej bona en tuta ligo, por specifa konkurso aŭ en specifa teamo. La celo de la premio estas rekoni la kontribuon de individuaj klopodoj ene de grupa penado kaj reliefigi la plejbonecon, ekzemplan kaj/aŭ elstaran agadon de ludisto meze de la agado de iliaj samteamanoj. MVP-oj ofte estas honoritaj per aparta trofeo.

Tia premiodistingo estas ĉefe populara en Usono kaj Kanado, sed estas donata ankaŭ en aliaj landoj, regule donata al ludistoj, kiuj estas agnoskitaj kiel la plej bonaj en aparta ludo, monato, sezono aŭ alia periodo; ankaŭ en konkursoj kaj turniroj de diversaj rangoj en, interalie, basketbalo, flugpilkado, futbalo, glacihokeo, manpilkado. Tiuj kutime ne nomiĝas PBL (MVP) sed prefere **ludisto de la sezono** / **matĉo** ktp. Ekzemple: Monda Futbalisto de la jaro, Eŭropa Futbalisto de la jaro, kaj Nacia Futbalisto de la sezono.

La distingo de PBL ankaŭ estas aljuĝata en, interalie, la Futbala Mondpokalo, la Eŭropa Futbal-Ĉampionado kaj la Manpilka mondpokalo.

## Historio kaj rekordoj 
En plejmulto de la aliaj landoj de la mondo, "ludisto de la jaro" estas uzata por premio, kiu kovras la tutan sezonon, kaj "ludisto de la matĉo" por individuaj ludoj. La distingo de PBL de la regula sezono de NBA estas aljuĝata ekde la sezono 1955/56, kaj la titolo de MVP de la Finaloj ekde 1969.

Glacihokeisto Wayne Gretzky estis nomita MVP pli da fojoj ol iu ajn ludisto en la historio de la aliaj tri nordamerikaj gravaj profesiaj ligoj (MLB, NBA, kaj NFL). Li gajnis la premion rekordnombre naŭ fojojn dum sia kariero, ok sinsekve. Barry Bonds estas dua, gajninte la premion MVP sep fojojn en la Nacia Ligo de Grandaj Ligoj de Basbalo (la Amerika Ligo ankaŭ premias MVP), kvankam ĝis la 1930-aj jaroj basbalistoj rajtis gajni la premion nur unu fojon, kio limigis la nombron da fojoj, kiam Babe Ruth povis venki. Kareem Abdul-Jabbar gajnis la NBA MVP-premion ses fojojn, kaj Michael Jordan gajnis la premion kvin fojojn. Peyton Manning gajnis la NFL MVP kvin fojojn. Nur kvin aliaj ludistoj gajnis pli ol du NFL MVP-premiojn: Jim Brown, Johnny Unitas, Brett Favre, Tom Brady, kaj Aaron Rodgers.

## Konataj PBL (MVP) titoloj 
* NBA Regula Sezono MVP
* NBA-Finala MVP
* NBA-Ĉia-Steluloplena Ludludisto
* Eŭroliga MVP
* Plej bona ludisto de la Basketbala F.A.
* MLB MVP
* Monda Serio MVP
* Trofeo Hart - La trofeo MVP de la regula sezono de NHL
* Trofeo Conn Smythe - trofeo por Plej bona ludisto de la NHL- finaloj (angle playoff)
* Eŭroliga Final Four MVP
* Plej bona ludisto de Counter Strike Global Offensive
* MVP de la Basketbala Mondpokalo
* MVP de la Ĉampionligo de Manpilko

## Referencoj 
## Vidu ankaŭ 
* Atleto de la jaro
* Ludisto de la matĉo (d:Q1378679)
* Plej elstara ludisto (apartigilo) :en:Most Outstanding Player
* Filozofio de sporto
* Golreĝo
Kategorio:Sportaj premioj
Kategorio:Sporta terminologio